CELEX: C2005/155/50
Language: sl
Date: 2005-06-25 00:00:00
Title: Zadeva T-154/05: Tožba Carmele Lo Giudice proti Komisiji Evropskih skupnosti, vložena dne 15. aprila 2005

25.6.2005   
            
            
               SL
            
            
               Uradni list Evropske unije
            
            
               C 155/25
            
         Tožba Carmele Lo Giudice proti Komisiji Evropskih skupnosti, vložena dne 15. aprila 2005
   (Zadeva T-154/05)
   (2005/C 155/50)
   Jezik postopka: francoščina
   Carmela Lo Giudice, stanujoča v Strambeek Beveru (Belgija), je dne 15. aprila 2005 vložila tožbo proti Komisiji Evropskih skupnosti na Sodišču prve stopnje Evropskih skupnosti. Zastopnika tožeče stranke sta Gilles Bounéou in Frédéric Frabetti, avocats, z naslovom za vročanje v Luxembourgu.
   Tožeča stranka Sodišču prve stopnje predlaga, naj:
   
               1.
            
            
               razglasi za nično pisno odločbo št. 05/399 o zavrnitvi z dne 18. januarja 2005,
            
         
               2.
            
            
               če je potrebno, razglasi za nično odločbo o zavrnitvi z molkom prošnje tožeče stranke za pomoč z dne 28. novembra 2003, razglasi za nično odločbo o zavrnitvi z molkom prošnje tožeče stranke za pomoč z dne 23. decembra 2003,
            
         
               3.
            
            
               ugotovi, da je tožeča stranka utrpela in preživljala psihično nadlegovanje na svojem delovnem mestu,
            
         
               4.
            
            
               toženi stranki naloži, naj tožeči stranki plača znesek 100.000 € (sto tisoč evrov) iz naslova nepremoženjske škode, s pridržkom povišanja ali določitve vrednosti, ki je vezana na psihično nadlegovanje, ker je prihodnost tožeče stranke popolnoma negotova in ker je bilo njeno zdravje močno prizadeto,
            
         
               5.
            
            
               pridrži vse pravne dolžnosti, kot so opisane v poročilu IDOC-a z dne 7.1.2005, zlasti pravico zahtevati obvestilo o zaslišanjih prič,
            
         
               6.
            
            
               toženi stranki naloži plačilo stroškov.
            
         Tožbeni razlogi in bistvene trditve
   Tožeča stranka, uradnik Komisije, je pri svojih nadrejenih vložila dve prošnji za pomoč, z datumi 28. november 2003 in 23. december 2003, in trdila, da je žrtev psihičnega nadlegovanja v svoji delovni enoti. S tožbo izpodbija zavrnitev svojih prošenj in ugovora, ki ga je nato vložila.
   V utemeljitev svoje tožbe tožeča stranka trdi, da naj bi se glede na število nalog, ki ji jih je zaupal njen nadrejeni, in glede na elektronska sporočila, ki naj bi ji jih ta poslal, ne dalo zanikati, da je preživljala resnično psihično nadlegovanje. Zato naj bi izpodbijane odločbe kršile člen 12 Kadrovskih predpisov.
   Zavrnitev njenih prošenj za pomoč naj bi po njenem mnenju kršila člen 24 Kadrovskih predpisov, kot tudi predlog gopoda Kinnocka z dne 15. oktobra 2003 o politiki v zvezi s psihičnim nadlegovanjem. Tožeča stranka se razen tega sklicuje na neobrazložitev odločbe z dne 18. januarja 2005, na kršitev načela prepovedi samovoljnega odločanja, na zlorabo pooblastil, na kršitev zaupanja v pravo in pravila „patere legem quam ipse fecisti“ in na kršitev dolžnosti skrbi.